JUMAL KÕNELEB
Oleme nendes saadetes rääkinud päris palju armastusest,
sest armastus on kõige tähtsam
ja Jumal on armastus.
On siiski üks asi, milleta armastus ei toimi.
See on andestamine.
Armastus ei püsi, ei jää ellu ega toimi ilma asndeks andmiseta.
Selle pärast tahamegi sellest täna rääkida,
sest tahame, et armastus jääks püsima.
Oleme tõesti rääkinud juba pool aastat jutti armastusest.
Kui me alustasime kristliku kooliga, andis Issand meile ühe kirjakoha.
Johannese 15:12: "Armastage üksteist.
Armastage üksteist, nagu mina olen armastanud teid!"
Sellest algas armastuse praktika ja armastuse harjutamine.
Kuidas see välja näeb, mida see tähendab ja mis see on?
Kuidas seda rakendada laste, alluvate ja kolleegide puhul?
Kuidas näeb armastus välja abielus ja perekonnaelus?
Kogu armastuse tuumaks ja õieti risitiusu tuumaks on andestus.
Kogu ristiusu tuumaks ongi andestamine.
Kogu ristiusu tuumaks ongi see, mida Jeesus tegi meie eest ristil.
Ta kandis ära meie patud ja andis meile andeks.
Ta andis meile andeks.
Kõikvõimas Jumal on meile andestanud.
See on kõige suurem kingitus, mille oleme saanud.
Me saime andeks.
Sellepärast ütlebki kõige tuntuim kirjakoht Piiblis
ehk Johannese 3:16, kui suur on Jumala armastus
ja mida see armastus tähendab, et Ta on meid nii palju armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu.
1. Johannese 4:9 ütleb:
"Jumala armastus meie vastu on saanud avalikuks selles,
et Jumal oma ainusündinud Poja on läkitanud maailma,
et me tema läbi elaksime."
Selles ilmus Jumala armastus.
"Selles on armastus -
ei, mitte selles, et meie oleme armastanud Jumalat,
vaid et tema on armastanud meid."
Sellest lähtubki armastus.
Tema armastas meid.
"...ja on läkitanud oma Poja lepitusohvriks meie pattude eest."
Sellest lähtub armastus,
et Jumal läkitas oma ainusündinud Poja,
kes andis oma elu meie pattude lepitamiseks,
et igaüks meist võiks saada andeks.
Ka Paulus kirjutab sellest Roomlastele 5:8:
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Selles peitub see mõistetamatu armastus,
et Jumal andis meile andeks.
Ta otsustas anda oma Poja - Jeesus otsustas anda oma elu.
Ta otsustas lepitada kogu maailma patud
ja anda kõigile maailmas andeks.
Ta tegi seda juba siis, kui olime alles patused.
Ta ei oodanud, et kõik inimesed koguneksid Jeruusalemma
ja paluksid lõpuks ometi andestust,
vaid Ta otsustas tingimusteta andeks anda.
Ta andestas juba ette.
Ta tegi seda 2000 aastat enne seda,
kui me üldse sündisime.
Ta andestas mulle tuhandeid aastaid varem.
See on miski,
mis on me argipäevaelus ja iga päev otsustava tähtsusega.
Andestus on selline asi, mis otsustab meie elu kvaliteedi üle.
Nii on.
Nii tahangi täna uurida elu kvaliteeti.
Kas on võimalik leida elustrateegia, mis toimiks?
Kui mõelda näiteks arvuti peale.
Nagu näiteks see siin.
See on programmeeritud, väga täpselt,
et see toimiks hästi.
See peab täpselt ja hästi sooritama erinevaid operatsioone.
Minu oma on praeguseni toiminud.
See töötab hästi ja täpselt, kui selle eest hästi hoolitseda.
Kui sellesse ei laeta alla kahjulikke programme nagu viiruseid.
Kui sellesse ei tõmmata nii palju asju, et selle mälumaht saab täis.
Kui sellel lasta töötada nii nagu sellel on mõeldud töötada,
siis see töötabki ja seda suurema eksimisvõimaluseta.
- Vastab tõele, aga kas inimene on ka samasugune?
Arvuti on usaldusväärne ja sellepärast arendatakse roboteid.
Robotid asendavad inimesi mitmetes valdkondades
ja mitmetes valdkondades on see väga kasulik,
sest eksimuste arvu saab sedasi viia miinimumini.
Aga kas me teeme ka vigu?
Ka inimene püüab oma elus luua sellise nö programmi -
toimetulekustrateegia või hakkamasaamise strateegia;
eluviisi, mis aitab mul elus hästi hakkama saada.
Tulla toime nii hästi kui võimalik.
Juba lasteaiast saadik me õpetame lastele,
kuidas koos toime tulla,
kuidas õppida ja kuidas leida tööd
ning eluga sedasi toime tulla, et mul oleks hea elada.
Võime ju öelda konkreetselt, et me kõik tahame elada nii,
et teeksime võimalikult vähe vigu suhetes, rahaasjades või tööelus.
See on meie eesmärk, sest vigu tehes saame kannatada.
Kui me tülitseme, tunneme end halvasti.
Kui eksin rahaasjades, võivad järgneda suured probleemid.
Me tahame vältida vigu.
Ka meie tahame elada
võimalikult vähese eksimisvõimalusega.
Kuidas siis sellise eluni jõuda? Anna siis mingi strateegia vihjeks.
Inimene erineb aparaadist. Inimene teeb kogu aeg valikuid.
Inimesel on oma tahe ja soovid. Teda mõjutavad tunded ja olukorrad.
Inimene teeb vigu.
On oluline meeles pidada, et ainult Jumal on täiuslik.
Me tahame elada võimalikult hästi,
aga on väga oluline meeles pidada, et me oleme inimesed.
Me ei ole täiuslikud.
Me oleme ebatäiuslikud kõigis oma tegudes ja armastuses.
Mõnikord tegutseme vägagi halvasti ja vajame siis vigade parandust.
- Inimene on ka väga tundlik.
Välised asjad mõjutavad teda kergesti.
Anna siis mingi strateegia täiusliku, veatu elu juurde jõudmiseks.
Ma võin ju genereerida erinevaid elustrateegiaid.
Näiteks täiuslikkuse tagaajamine.
Seda oleme ka proovinud.
Püüan teha kõike täiuslikult, täpselt õigesti ja kontrollida kõike,
et vigade tekkimise võimalus on nii väikse kui võimalik.
Null.
Olen väga täpne
ja ma kontrollin nii enda kui oma lähedaste elu.
Kui keegi mu ümber teeb vea, saan vihaseks ja olen meeleheitel.
Ma ei talu vigu.
Minust saab süüdistav, kontrolliv ja karm inimene.
Ainult täiuslikkus annab rahu.
See on üks strateegia küll, aga see kukub läbi.
Sellised olid Jeesuse ajal variserid.
Nad ajasid taga täiuslikkust.
Nad püüdsid täiuslikult seadust järgida,
aga sellest seadusest sai neile ebajumal.
Seetõttu nad ei talunudki Jeesust, sest Jeesus lävis patustega.
Hoorade, maksukogujate ja puudulike inimestega.
"Kuidas küll Jeesus võib nii teha?"
Jeesus aga ütles, et arsti vajavad haiged, mitte terved.
Variserid ei mõistnud, et ka nemad vajavad tervendajat.
Kui sa pole pääsenud hingamisse, mis kaasneb andestuse ja armuga,
võid sinagi olla käsumeelne ja püüda olla täiuslik kristlane.
See on väga raske koorem.
Arm tahab anda sulle ja mulle hingamise.
Ma võin valida ka põgenemisstrateegia.
Ma ei tea, kuidas suhtuda ellu.
Eriti aga seda, kuidas suhtuda vigadesse.
Ma ei talu mõtet, et võin eeldavasti teha vigu.
Sellepärast tõmbungi hoopis elust tagasi ja põgenen.
Tõmbun üksindusse ja elan enamasti üksinda,
sest siis ei tee ma ise eriti vigu ega näe ka nii palju teiste omi.
Ma jään lihtsalt üksinda.
Põgeneda saab ka sõltuvusainetesse,
mängurlusmaailma,
teleseriaalide taha, sotsiaalmeediasse või leida mõni muu põgenemistee.
Kasutan midagi, mis tuimestab. - Ja laseb unustada.
Võibolla oled olukorras, kus süüd ja häbi on raske kanda.
Ehk oled äsja läinud läbi lahutusest või millestki muust raskest ja valusast.
Siis tahaks põgeneda.
Ahastus on nii suur, et seda on vaja kuidagi tuimestada.
Tahame sind julgustada - Jumal ei mõista meid hukka.
Mitte ühegi meie vea eest, olgu need kuitahes suured.
Me ei pea Tema eest põgenema, sest Ta võtab meid armuga vastu.
Peetrus, kes pidi olema suur juht, vedas Jeesust alt just sel hetkel,
kui ta ise poleks mingil juhul tahtnud Jeesust alt vedada.
Ta salgas Jeesuse kolm korda ära.
Ometi, kui ta hiljem kohtas Jeesust, koges ta armu.
Jeesuse arm ja andestus kuulub meile kõigile.
Pole vahet, kui suured su vead on.
Sa ei pea põgenema.
Milline on piibellik elustrateegia?
Kuidas tulla selle eluga toime?
See on rist.
Pidev arm.
Armus elamine
üheskoos teistega.
See on väga hästi öeldud.
Armus elamine üheskoos teistega.
Johannese 1:17: "Seadus on ju antud Moosese kaudu,
arm ja tõde aga tulnud Jeesuse Kristuse kaudu."
Roomlastele 5:1: "Et me nüüd oleme saanud õigeks usust,
siis on meil rahu Jumalaga meie Issanda Jeesuse Kristuse läbi."
Roomlastele 6:14:
"Sest patt ei valitse enam teie üle, kuna te ei ole Seaduse, vaid armu all."
See oli väga eriline, kui sain esmakordselt ilmutuse sellest,
et arm ei olegi midagi sellist, mida paluda siis, kui olen teinud vigu
ja oleks parem, et ma ei paluks seda liiga sageli.
Mul oli selline arusaam, et kristlane peab pürgima täiuse poole
ja kui püsida täiuslikuna, siis on hästi,
aga langedes pattu või tehes vigu võime küll paluda armu,
aga see on ikkagi veidi piinlik.
Asjad ei ole tegelikult nii.
Meid on tõstetud käsu alt armu alla.
Me elame kogu aeg armu all.
Ma võin iga päeva elada armu all, sest ma elan ja olen Kristuses.
Ma võin elada armus igal hetkel.
See teeb hingamise kergeks.
Arm ei ole miski, mida saan siis, kui Jumal on juhuslikult heas tujus.
Ta on asetanud meid armu alla ja me võime elada armus kogu aeg.
Võime elada pidevas andestuses.
See on nagu kirgas allikas, millest pulbitseb kogu aeg puhast vett.
Kui ma elan pidevas andestuses iseenese ja teiste suhtes,
siis suudan endale silma vaadata ka siis, kui teen vigu.
See toob kaasa selle, et ma talun teisi,
isegi, kui nad teevad igapäevaselt vigu.
Ma saan armu kaudu jõudu elada keset seda maailma.
Keset katkist, puudulikku maailma. - Keset vigu.
Suudan minna läbi kõikvõimalikest vigadest
ja täiesti sirge seljaga.
Sest alati, kui heitun või teen vigu, tõstab arm mind jälle üles.
Ja kui jälle komistan, tõstab arm mind jälle üles.
Nii olen õppinud, et ehk ei tasu meelt heita.
Kui teengi vea, palun andeks ja lähen edasi
andes pidevalt endast parima, et püsida armus.
Arm ei anna läbikukkumisele vähimatki võimalust.
On võimatu täielikult läbi kukkuda, sest arm tõstab ikka üles.
Arm annab igal sekundil uue võimaluse.
Alati.
Võimalused ei lõppe kunagi.
Kui nüüd keegi ütleb, et see ei ole ju õiglane.
Ei olegi. See tõesti pole õiglane.
Ka Kristuse ristisurm polnud õiglane. Selles ei olnud midagi õiglast.
Arm ongi päriselt arm. Arm tähendabki armu.
Arm ei ole õiglus, vaid arm.
Kui sa veel ei teadnud, siis me kõik vajame võrdselt armu.
Võibolla arvad, et mõni vägivaldne kurjategija
vajab rohkem armu kui sina või mina, aga see ei pea paika.
Me kõik vajame võrdselt armu.
Keegi meist ei pääse ilma Kristuseta.
Jeesuse surmast piisab sinu ja kõikide teiste jaoks.
Me kõik vajame sama palju armu.
See on väga vabastav,
sest sedasi ei saa me panna üksteist tähtsuse järjekorda.
Me ei saa teha edetabelit, kus keegi on parem kui mina.
Ilma Kristuseta ei pääseks meist keegi.
Jeesuse veri on ainus, mis kõlbab ja Tema arm kuulub meile kõigile.
Oleme täielikult sama pulga peal kõikide inimestega.
Sedasi on kerge elada.
Sama arm, mida me kõik ühepalju vajame.
Sama arm kuulub kõigile ja me võime elada armu all.
Tahan öelda veelkord, et armu all on palju kergem hingata.
Kui elame armu all, on ka meie kõrval kergem hingata.
Me saame siis olla päriselt valguseks maailmas,
kus pinged ja nõudmised muudkui kasvavad ja kasvavad.
Kui meil ei ole armu, siis kust seda armu leida?
Roomlastele 5:20:
"Ent kus patt on suurenenud, seal on arm saanud ülirohkeks."
Arm toob endaga kaasa õnne.
Sellise õnne, mida ei saa summutada.
Kui õnn kustub, siis arm süütab selle uuesti.
Arm lausa sunnib mind olema õnnelik ja rõõmus,
sest arm ei anna ruumi masendusele.
Ma võin üritada masenduda, aga arm annab armu.
Nii et võtame siis selle armu vastu ja püsme selles.
Võtame andestuse vastu ja püsime selles.
Aamen.
Palvetame koos sinuga
Aitäh, Issand, et oled tõesti meile kõik andeks andnud.
Aitäh, et kõik meie vead ja patud on andeks antud.
Nii endised, praegused kui ka tulevased. Kõik.
Aitäh, Issand, et see on pidupäev.
Kui taas meenub see imeline asi, et me võime elada armu all.
Aitäh, Isa, et võime täna astuda armu sisse
ja raputada oma õlgadelt ära kõik selle, mis rõhub või kisub alla.
Võime sukelduda ja ujuda armus ja pesta end Sinu armus, Issand,
nii et meid ei rõhu enam miski.
Aitäh, Issand!
Aitäh, et Sinu arm on uus igal hommikul.
See tähendab, et võime tõeliselt elada, püsida ja hingata selles.
Issand, ma palun,
et vabastaksid Püha Vaimu kaudu igaühe, kes on rõhutud.
Igaühe, kes muudkui pingutab ja pingutab
ja püüab olla täiuslik.
Tulgu vabadus!
Toogu arm vabadust, hingamist ja rahu.
Tunnen, et Issand tahab öelda:
"Ma olen tõmmanud sind välja pimeduse meelevallast
ja asetanud oma armsa Poja kuningriiki."
See on armu kuningriik.
Sa elad nüüd armu all.
Aitäh, Issand, et me ei pea kandma suurt armu väljateenimise koormat.
Me ei peagi midagi välja teenima,
vaid me võime võtta vastu armust.
Meil on lubatud lapse kombel minna usaldaval meelel edasi,
isegi siis, kui me veidi komistame.
Aitäh, Issand, et igaüks võib tõusta ja täituda rõõmu ning usaldusega.
Teadmisega, et ma suudan. Ma suudan minna elust läbi.
See on elustrateegia, mis püsib.
Tulgu, mis iganes tuleb - arm kannab mind kõigest läbi.
Tunnen, et Issand tahab julgustada sind,
kui tunned, et oled teinud nii suuri vigu,
et enam pole mingit lootust.
Siis tahan öelda sama, mis kehtis Peetruse puhul:
olgu eksimused kuitahes suured,
Jumal on alati võimeline pöörama kõik võiduks.
Kunagi ei ole liiga hilja.
Me vead ja patud pole kunagi nii suured,
et Jumala armust ei piisaks, et pöörata seda kõike võiduks.
Me saame alati uue võimaluse.
Issand tahab sind julgustada: "Ära vaata oma vigade peale,
sest ma olen need kõik juba andeks andnud.
Tõuse, võta mu arm vastu ja mine edasi armus."
Mu südamesse tõuseb soovitus: "Alustame nüüd otsast peale!"
Me võime tegelikult iga hetk alustada uuesti nullist.
See ei ole õiglane, aga see on arm.
Paneme kilomeetrimõõdiku nulli! - Just nii!
Me tohime seda teha. - Julgegem seda teha.
Aamen.
- See on värskendav. - On küll ja vabastav.
Aitäh kõigile, kes olete saatnud meile palvesoove.
On tore seista usus ja palves teie eest.
Me tõesti palvetame kõigi te eest nagu olen varemgi öelnud.
Ja kuigi me iga kord ei jõua te kirjadele vastata,
võite olla kindlad, et kõigi eest palvetatakse ikkagi.
Kui soovid rohkem teada meie töö kohta,
võid külastada meie kodulehekülge, mida näed ekraanil.
Sealt saab tellid ka neid raamatuid,
mis aitavad sul Jumalat paremini tundma õppida
ja kasvada usus, armus ning Tema tundmises.
Sealt saab tellida ka seda infolehte,
milles on uudiseid meie kooli ja lasteaia kohta.
Ole õnnistatud ja tea, et Jumala armust piisab ka sulle.
On tõesti tore, et meil on telekanal, mis iga päev ja ööpäevaringselt
edastab häid uudiseid.
Maailm on täis halbu uudiseid, aga TV7 kaudu tulevad head uudised.
Rõõmusõnumid ja evangeelium kogu maailmale.
Löö sinagi kaasa ja toeta TV7 tööd!
Nii oled osaline heade uudiste edastamises.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Leiad vajaliku info ka koduleheküljelt: www.tv7.ee
Ole õnnistatud ja tea,
et see on meie ühine töö viia evangeeliumi kogu maailma.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7